Vain kolme kuukautta John Lennonin murhan jälkeen -
presidentti Reagania ammutaan Washingtonissa.
Tänä iltana pidätettynä ammuskelusta presidenttiä -
ja hänen seuruettaan kohti on nuori mies nimeltä John Hinckley Jr.
Kuten Lennonin murha,
tämäkin ammuskelu tapahtuu julkisella paikalla,
ja epäilty saadaan heti kiinni.
Turvatoimet olivat huipussaan -
John Hinckley Jr:n saapuessa liittovaltion oikeustaloon -
panssaroidussa autossa aseistettujen liittovaltion sheriffien saattamana.
Toinen yhteys Lennonin tapaukseen -
oli kirja Sieppari ruispellossa, joka löytyi Hinckleyn hotellihuoneesta.
Puolustustiimi suunnittelee vetoavansa syyntakeettomuuteen mielenterveyssyistä.
Skitsofreniaa pidetään...
HINCKLEYÄ PUOLUSTANUT PSYKIATRI
...vakavimpana psyykkisenä sairautena.
Siitä kärsivät kuulevat ääniä,
ja heille kehittyy vainoharhoja, jotka alkavat hallita heidän elämäänsä.
Carpenterin mukaan Hinckley oli skitsofreenikko -
eikä voinut siksi noudattaa lakia tai tajuta tekojensa merkitystä.
Ei oletettu, että hänet todettaisiin syyttömäksi -
psyykkisen sairauden takia.
Oletettiin, että yleisö olisi järkyttynyt.
Ja vihainen.
RAIVOSTUTTAVA TUOMIO
Hinckleyn tuomio: syyntakeeton psyykkisen sairauden takia.
Newyorkilaiset reagoivat nyt tuomioon -
ja pitävät mielenterveyteen vetoamista tekosyynä.
Hän on syyllinen. En usko -
mielenterveyspykälään, tai mikä se onkaan.
Kun psyykkiseen sairauteen vetoaminen onnistuu, ihmiset tuohtuvat.
Pidetään itsestään selvänä, että hirvittävän rikoksen tekijän -
on kärsittävä seurauksista.
SIEPPARI RUISPELLOSSA
Mark David Chapman, jota epäillään -
ex-Beatle John Lennonin murhasta, sanoo olevansa syytön -
ammuskeluun psyykkisen sairauden takia.
Chapmanilta kysyttiin,
miten hän vastaa syytteeseen toisen asteen murhasta.
Hän vastasi olevansa syytön psyykkisen sairauden takia.
6.1.1981
KERTOJA: KIEFER SUTHERLAND
Chapman ei kiellä ampuneensa.
Useiden psykiatristen arvioiden, mukaan lukien hypnoosin, perusteella -
puolustustiimi uskoo, että hän oli ymmärrystä vailla painaessaan liipaisinta.
Asia on kiistanalainen, ja heidän on valmennettava asiakasta oikeudenkäyntiin.
OIKEUSTALO
Jos olit ymmärrystä vailla tappaessasi John Lennonin,
sinut on lain mukaan vapautettava syytteestä psyykkisen sairauden takia.
Se tarkoittaa, ettet mene vankilaan vaan valtion hoitolaitokseen.
Mielisairaalaan. - Aivan.
Onko oikeudenkäynnin tärkein kysymys hänen mielentilansa -
ampumisiltana?
CHAPMANIN ASIANAJAJA
Oikeudenkäynnin ydinkysymys on,
oliko hän ampuessaan ymmärrystä vailla.
Uskon todistajiemme osoittavan, että hän oli.
On toinen asia, saammeko valamiehistön vakuuttumaan -
syyntakeettomuudesta sairauden perusteella.
Yleinen mielipide on hyvin vihamielinen hra Chapmania kohtaan.
Se ei ole yllätys, mutta se on fakta.
Tapahtunut kosketti monien tunteita,
ja Chapman oli vihanpurkausten kohteena.
Edellinen asianajaja hoiti tapausta -
vain pari päivää ja lopetti tappouhkausten takia.
Mekin saimme postitse tappouhkauksia.
Niissä sanottiin, että Lennon oli kuin jumala, ja kysyttiin, miten me...
PUOLUSTUSTIIMIN JÄSEN
...julkeamme puolustaa miestä, joka murhasi hänet kylmäverisesti.
He vannoivat kostoa.
Siihen aikaan toinen vaikuttava tekijä oli Reaganin salamurhayritys.
Se herätti ihmisissä paljon tunteita ja sai julkisen mielipiteen -
vastustamaan psyykkiseen sairauteen vetoamista puolustuksessa.
Tiesimme, että taistelusta tulisi rankka.
Syyttäjä ei hyväksy psyykkiseen sairauteen vetoamista -
vaan uskoo, että Chapmanin motiivi oli kuuluisuus.
Annan nyt tämän haastattelun -
mainitsematta syytetyn nimeä...
OSAVALTION SYYTTÄJÄ
...koska en halua luoda minkäänlaista -
tilannetta, jossa huomio kohdistuu hänen nimeensä.
Kutsun häntä siis aina "syytetyksi".
En käytä hänen nimeään.
Syytetty halusi, että hänet pidätetään,
jotta hän saisi huomiota.
Hän ei yrittänyt paeta rikospaikalta.
Hän olisi helposti voinut juosta metroon -
tai puistoon ja yrittää paeta, mutta hän ei tehnyt niin.
Hän seisoi siellä odottamassa.
Heidän teoriansa oli, että Chapman oli luuseri,
joka ei ollut onnistunut missään. Hänellä oli suuruudenhulluja harhoja,
ja hän halusi julkisuutta.
Onko rationaalista ja tervettä murhata toinen ihminen -
kylmäverisesti, kun tiedostaa, että sen seurauksena -
saa lopulta elinkautisen vankilatuomion -
tai joutuu mielisairaalaan loppuiäkseen?
MIES, JOKA AMPUI LENNONIN
Jotta pääsisi muutamaan juttuun -
lehtien etusivuille?
Siinä ei ole järkeä.
Syyttäjä selittää oikeudessa Chapmanin toiminnan -
ampumista edeltävänä aikana osoittavan, ettei kyse ollut satunnaisesta häiriöstä -
vaan huolellisesti suunnitellusta murhasta.
Ase, jolla John Lennon tapettiin,
on New Yorkin viranomaisten mukaan J&S Enterprisesista.
Kuitin mukaan aseen osti -
Mark Chapman lokakuun 27. päivänä tänä vuonna.
Hän näytti tavalliselta, rehelliseltä ihmiseltä ostaessaan aseen.
Hän osti aseen ja teki tämän kuusi viikkoa myöhemmin.
Miten hitossa sen voisi estää?
Syytetyn käytös ennen rikosta -
osoitti hänen toimineen rationaalisesti.
Hänellä oli ase. Hän tuli New Yorkiin. Aseessa ei kuitenkaan ollut luoteja.
Hän ei voinut ostaa luoteja New Yorkista,
joten hän meni ystävänsä luo Atlantaan Georgiaan -
ja sai tältä luoteja.
Eikä siinä kaikki.
Hän tapasi ennen murhaa pari naispuolista fania,
jotka seisoivat usein Dakota-talon edessä tavatakseen -
John Lennonin tämän tullessa kotiinsa tai lähtiessä sieltä.
Ei ollut viitteitä siitä, että hän olisi kärsinyt -
psyykkisestä sairaudesta,
joka olisi haitannut hänen kykyään toimia normaalisti.
Puolustustiimin nauhoitukset Rikers Islandilla -
ennen oikeudenkäyntiä paljastavat kuitenkin Chapmanin ajattelun sekavuuden.
Ymmärrän nyt täysin, mitä tapahtui.
Se on hyvin selkeää ja järkevää.
Uskon vilpittömästi, että tapoin John Lennonin -
saadakseni mahdollisimman monet lukemaan kirjan Sieppari ruispellossa.
Pyrin nyt kaikin voimin toteuttamaan tämän tavoitteeni.
Minulta kysyttiin, miksi hän tappoi Lennonin.
Vastasin, että hän sanoi halunneensa -
mainostaa kirjaa Sieppari ruispellossa.
Ihmiset katsoivat minua hämmentyneinä, ja sanoin,
että heidän kysymyksensä perustuu oletukseen järkevästä syystä,
jonka takia psyykkisesti sairas mies tappaa toisen ihmisen kylmäverisesti.
Sanoin, etteivät he saa koskaan rationaalista selitystä,
kun tekijän toiminta on psyykkisen sairauden laukaisemaa.
Kirjan päähenkilö on nuori mies nimeltä Holden Caulfield.
Hän lähtee viikonlopuksi New Yorkiin ja pettyy asioihin,
jotka ovat hänelle todiste maailman teennäisyydestä.
Lapselle kerrotaan maailman toimivan tietyllä tavalla,
ja kasvaessaan lapsi huomaa,
että siinä on valheellisia ja teennäisiä piirteitä.
Chapman sanoo puolustustiimille olevansa -
sukupolvensa Holden Caulfield, jonka tehtävä on -
vapauttaa maailma teennäisistä ihmisistä.
Sanon tämän John Lennonista.
"Tarvitset vain rakkautta." Oletteko kuulleet sen?
Vastaan siihen näin:
Tarvitset vain rakkautta ja 250 miljoonaa dollaria.
Hän oli maailmanhistorian suurin ja teennäisin kusipää.
En halunnut antaa maailman kärsiä vielä kymmentä vuotta -
hänen paskapuheistaan.
Mielestäni psyykkinen sairaus oli ilmeinen,
kun tapasin hänet.
Tarvitsimme vain todistajan,
joka osoittaisi,
että todellisuudentaju oli hämärtynyt -
ja hän oli psyykkisesti sairas.
Psyykkisen sairauden syiden selvittäminen -
on vaikea tehtävä.
Muutamilla oli niistä kuitenkin jonkinlainen käsitys.
Menimme haastattelemaan ihmisiä, jotka olivat tunteneet hänet aiemmin.
Tiimi lähtee Chapmanin kotikaupunkiin Georgiaan -
jututtamaan hänen lapsuudenystäviään.
Kun tapasin Markin, kaikki näytti olevan hyvin.
Tyypillinen amerikkalainen perhe.
Ajan myötä -
huomasin kuitenkin, että perheessä tapahtui jotain pahaa.
LAPSUUDENYSTÄVÄ
Mark käskettiin huoneeseensa.
Sitten hänen isänsä tuli sisään ja alkoi lyödä häntä vyöllä -
ja myös vyön soljella.
Raivo oli silmitöntä, ja isä vain jatkoi lyömistä.
Yhtäkkiä hän lopetti ja poistui.
Sitten alakerrasta kuului, että hän alkoi lyödä Markin äitiä.
Hän hakkasi äitiä säälimättömästi.
Sitten isä meni makuuhuoneeseen -
tai huoneeseen, jossa televisio oli, ja istui alas.
Hän oli puolen tunnin päästä aivan erilainen ihminen.
Kaikki muuttui silmänräpäyksessä.
Menin kerran Markin luo, ja hän kertoi,
että hänellä on marihuanaa.
Sitten hän alkoi käyttää meskaliinia,
oopiumia ja LSD:tä.
Sitä tuli Kaliforniasta.
Eräänä viikonloppuna Mark otti kahdeksan annosta LSD-25-huumetta.
Se oli hyvin vahvaa. Hän katosi viikonlopun ajaksi.
Otin Markiin yhteyttä sunnuntai-iltana ja kysyin,
missä hän oli ollut koko viikonlopun. Hän sanoi kokeneensa jotain uskomatonta.
"Näin Jeesuksen Kristuksen. Hän oli hyvin kaunis,
ja hän puhui minulle."
Chapmanin kaoottinen lapsuus saa hänet hakeutumaan kirkkoon Atlantassa.
Mark oli tavallaan erakko. Hänellä ei ollut paljon ystäviä.
Käsitin, että hänen kotiympäristönsä ei ollut onnellinen.
Hän kokeili huumeita ja oli hyvin kiinnostunut -
hard rockista ja acid rockista.
Siihen aikaan Etelävaltioissa -
paikallinen kirkko oli ihmisille tärkeä,
ja useimmat heistä olivat aktiivisia ja uskollisia seurakuntalaisia.
Mark ei tietääkseni ollut käynyt kirkossa aiemmin.
Kun hän tunnusti uskonsa Jeesukseen,
minulla oli kunnia kastaa hänet tässä pyhäkössä -
ja kaitsea häntä.
Hän löysi heti ryhmän, joka piti hänestä ja hyväksyi hänet.
Hän oli melko ihastunut erääseen nuorisoryhmän tyttöön.
Jessicaan.
Aloitan yleensä sanomalla,
että entinen poikaystäväni oli Mark Chapman,
joka tappoi myöhemmin John Lennonin.
Kaikki järkyttyvät siitä kovasti.
Ex-tyttöystävä Jessica Blankenship -
voi osoittautua avaintodistajaksi Chapmanin oikeudenkäynnissä.
Olin 16-vuotias.
Olin retriitissä seurakunnan kanssa.
Joku oli kutsunut hänet mukaan.
Hän oli mielestäni mukava ja herkkä.
Hän osasi ilmaista tunteitaan sanoin.
Hänellä oli hyvä huumorintaju.
Olin kai pihkassa.
Hän oli loistava kitaristi.
Hän osasi soittaa mitä vain.
Hän piti kovasti Beatlesista, kunnes John Lennon sanoi,
että yhtye on suositumpi kuin Jeesus.
Hän halusi tutkia Raamattua ja vahvistaa uskoaan.
Ongelma oli, että masennus valtasi hänet.
Hän alkoi purkaa sydäntään ja kertoi olevansa hyvin surullinen.
Hän ei tuntenut pystyvänsä elämään.
Minusta tuntui, että hän sai hermoromahduksen.
Pyysin häntä hakemaan apua psykologilta,
mutta hän sanoi,
ettei hänen tarvitse puhua kenellekään.
Hän alkoi myös siinä vaiheessa huutaa minulle.
Suhteemme alkoi rakoilla niihin aikoihin.
Suhteen kariuduttua -
Chapman alkaa etsiä uutta alkua.
Hän päättää muuttaa Havaijille.
Mieti sitä. Havaiji on kaunis elinympäristö.
Sää on täydellinen. Se vaikuttaa ihanteelliselta.
Kuin Eedenin puutarhalta.
Aloin kuitenkin masentua jälleen.
Olin hyvin kyllästynyt kaikkeen.
Odotin paljon hyvää, mutta kokemus olikin täysin päinvastainen.
Hän ajoi kauniille paikalle meren rantaan,
kiinnitti letkun -
auton pakoputkeen ja johti sen auton sisälle.
Sitten hän vain istui autossa ja odotti kuolevansa.
Oli helpotus tajuta, että kuolisin.
Elämä on todella kurjaa.
Puolustustiimi uskoo, että itsemurhayritys on todiste -
Chapmanin mielenterveyden häilymisestä,
mutta se vain vahvistaa syyttäjän käsitystä huomiohakuisuudesta.
Itsemurhayritys oli mielestäni teeskentelyä.
Hän oli suunnitellut sen kääntääkseen huomion itseensä.
Hän oli 25-vuotias, eikä hän ollut saanut aikaan -
mitään kovinkaan merkittävää.
Hän tunsi olevansa turhautunut -
ja koki persoonallisuushäiriön takia, että hänellä on oikeus saada huomiota.
Oli hyvin valitettavaa, että hän yritti -
kääntää huomion itseensä tappamalla -
John Lennonin kaltaisen kuuluisuuden.
22.6.1981
Maailman media kokoontuu seuraamaan Mark Chapmanin oikeudenkäyntiä.
He toivovat ymmärtävänsä vihdoin, miksi maailmankuulu ikoni -
ammuttiin kylmäverisesti.
Yli 20 henkilöä tutkittiin New Yorkissa.
Heidät päästettiin seuraamaan Mark Chapmanin oikeudenkäynnin alkua.
Valamiehistön valinta -
oli alku pitkälle oikeudenkäynnille.
Toimittajien ja katsojien lauma odotti pääsyä oikeussaliin.
LEHDISTÖKORTTI
Pidän oikeudenkäynneistä.
Ne tarjoavat hienon tilaisuuden seurata dramaattisia tapahtumia.
Jännitys tiivistyy vähitellen,
ja adrenaliini lisääntyy.
Olin aloitteleva toimittaja, ja se oli ensimmäisiä tärkeitä juttujani.
Koko maailma seurasi sitä.
Hänen tavoitteensa oli tappaa John Lennon.
Hän tiesi, mitä teki, kun hän tappoi John Lennonin.
Tunteet ovat pinnassa,
ja Chapmania koskevat mielipiteet ovat jakautuneet.
Rakastamme Johnia!
Hän tappoi legendan, rakastetun ja rauhanomaisen John Lennonin.
Hän ansaitsee kuolla. - John uskoi rauhaan.
Kaikille aidoille John Lennon -faneille:
älkää vahingoittako miestä.
John Lennon ei pitäisi siitä. Hän ei ollut sellainen.
Lennon oli anteeksiantava.
Ihmiset ovat ihmisiä, millaisiksi he muuttuvatkaan.
Mies on vain sairas. Siinä kaikki.
Hänen ystävänsä sanoisivat, ettei hän toiminut normaalilla tavalla.
Ei kuitenkaan ollut todisteita, että hän olisi kärsinyt -
niin vakavasta psyykkisestä sairaudesta, ettei hän olisi ymmärtänyt tekoaan -
tai tajunnut tekevänsä väärin.
Se on jutun ydinkysymys.
Olimme hyvin jännittyneitä, kun kokoonnuimme -
oikeussalin edustalle -
odottamaan ovien aukeamista ja tapahtumien käynnistymistä.
Tältä näytti 13. kerroksessa -
tuomari Dennis Edwardsin oikeussalin edessä.
Käytävä oli täynnä toimittajia ja tiimejä, joita saapui -
eri puolilta maailmaa seuraamaan sensaatiomaista murhajuttua.
Kaikki olivat siis oikeussalin edustalla -
odottamassa ovien aukeamista.
Kun aikaa oli kulunut tunti ja enemmänkin,
aloimme huolestua, että oli tapahtumassa jotain,
josta emme saaneet tietoa.
Tuomari päätti käsitellä juttua tahdikkaasti suljettujen ovien takana.
Siellä olimme vain minä,
vanhempi syyttäjä, puolustusasianajajat ja tuomari.
Oikeussalin ovien takana -
tapahtumat saavat odottamattoman käänteen.
Chapman tunnusti. Olimme täysin ymmällämme.
Vieläkin oudompaa on Chapmanin kertoma syy -
äkilliseen tunnustukseen.
Hän sanoi Jumalan tulleen hänen selliinsä käskien häntä tunnustamaan.
Hän tunsi sen jälkeen suurta helpotusta.
Istuin radion edessä -
kuunnellen rock-musiikkia -
ja tunsin Pyhän Hengen vetoavan tunteisiini.
Oivalsin sinä iltana, että Jumala haluaa minun tunnustavan.
Vastustin sitä mielessäni. Halusin vedota mielenterveyssyihin.
Sanoimme tuomarille sen olevan -
lisätodiste psyykkisestä sairaudesta.
Tuomari sanoi, että hänen sukulaisensa uskovat puhuvansa -
Jumalan kanssa päivittäin, eikä hän pitänyt heitä sairaina.
Oikeudenkäynti tuntui päättyvän siihen.
Jumala käski hänen tunnustaa. Mark David Chapman -
perustelee sillä muuttumistaan syyttömästä syylliseksi -
ex-Beatle John Lennonin murhajutussa.
Jos tuomarin edessä on syytetty, joka haluaa -
tunnustaa ja välttää oikeudenkäynnin, se sopii tuomarille.
En tavallaan ollut yllättynyt.
Hän oli nimittäin sanonut aiemmin -
pelkäävänsä mielisairaalaa,
koska demonit ympäröisivät hänet siellä.
Hän oli järkkymätön:
hän ei halunnut mielisairaalaan,
vaikka psyykkisestä sairaudesta ei ollut epäilystäkään.
Tunnustus päättää oikeudenkäynnin, joka olisi voinut paljastaa,
miksi Chapman ampui neljä luotia modernin musiikin supertähteä kohti.
Asianajaja Marks -
sanoi olevansa hyvin pettynyt asiakkaansa päätökseen.
Odotin oikeudenkäynnistä -
hyvin jännittävää, kiinnostavaa ja hyödyllistä.
Monet ihmiset -
olisivat nimittäin oppineet -
Chapmanista ja mielenterveyteen vetoamisesta puolustuksessa.
Onko hän mielestänne psyykkisesti sairas? - On.
Täysin varmasti. - Lain mukaan?
Juuri niin.
Psykiatrin todistajanlausunto olisi tietenkin ollut ratkaiseva.
Syyttäjä kuvaili hänet huomiohakuiseksi -
ja suuruudenhulluksi.
Kuvaus vastasi Chapmania ja hänen käytöstään osittain,
mutta se ei missään tapauksessa ollut koko totuus.
Psyykkinen sairaus oli paljon vakavampi -
kuin he halusivat myöntää.
Tri Liza Gold on oikeuspsykiatri -
ja erikoistunut syytettyjen puolustukseen.
Hän ei käsitellyt Chapmanin tapausta -
mutta arvioi oikeudenkäynnissä tehtyjä päätöksiä.
Asianajaja sanoi, ettei syytetty ole oikeustoimikelpoinen.
En tiedä, miksi tuomari väittäisi -
syytetyn olevan. Hän on tuomari,
ei psykiatrian ammattilainen.
Olisin äänestänyt uuden mielentilatutkimuksen puolesta.
Olisin halunnut jonkun kysyvän häneltä,
miksi hän muutti mielensä.
Epäilen, että hän alkoi uupua stressin takia,
sillä odotettavissa oli vilkas mediasirkus.
Rikers Islandin vankilassa -
tuomiotaan odottavan Chapmanin mielentila alkaa näkyä selvästi.
Liitin tämän muistion kansioon.
"Heinäkuun 12. päivänä vuonna 1981 Chapman joutui väkivaltaiseen psykoosiin -
Rikers Islandin vankilan sairaalassa.
Hän heitti tuolin televisiota päin,
kirkui ivaavia lauseita ja sanoi olevansa paholainen.
Hän oli lukittuna selliinsä ja alkoi hyppiä ympäriinsä,
kiipeili kaltereita pitkin ja kirkui ja huhuili kuin apina."
Kun näin hänet, hänelle oli annettu -
voimakasta psykoosilääkettä.
Hän sanoi minulle olevansa kahden riivaajan vallassa.
Hän oli jo tunnustanut.
Hän ei voittanut käytöksellään mitään.
Se oli mielestäni jälleen vahva todiste -
psyykkisestä sairaudesta.
Ampumisen jälkeisinä kuukausina -
Yoko käsittelee yhä Johnin äkillistä menetystä.
Yhteiselämämme oli onnellista New Yorkissa,
ja se oli päättynyt.
Hän oli yhtäkkiä poissa.
Se vaikutti minuun voimakkaasti, koska hitaassa prosessissa -
sitä olisi voitu valmistella puhumalla.
Muistan Johnin viime hetkistä sen, että hän oli hyvin seurallinen,
energinen ja elinvoimainen.
Mark Chapman tulee kuulemaan tuomionsa julkisesti.
Tämä on lakitiimin viimeinen mahdollisuus -
anoa armoa mielenterveyden perusteella.
Viranomaiset eivät ota riskejä.
He arvioivat, että paikalla on liikaa Lennonin äärifaneja,
joten Chapman saapui oikeuteen salaa, hyvin tiukkojen turvatoimien saattelemana.
Kun tuomio luettiin,
oikeussali oli avoin, joten yleisön jäsenet täyttivät sen.
Oikeussalin ensimmäisillä penkkiriveillä -
oli toimittajia ja lehdistöä.
Vartijat tutkivat metallinpaljastimilla -
kaikki saliin tulleet.
Salissa Mark David Chapman,
jonka paidan alla oli luotiliivi,
istui puristaen käsissään kirjan Sieppari ruispellossa pokkariversiota.
Olimme nähneet Chapmanin aluksi, kun syytteet luettiin,
ja toisen kerran, kun hän oli tunnustanut syyllisyytensä.
Tuomion antaminen tarjosi tilaisuuden kuulla häntä oikeasti.
Chapman ei viitannut uhriinsa,
kun hän puhui oikeussalissa tuomarin annettua hänelle puheenvuoron.
Chapman luki sen sijaan otteen kirjasta, jota hän kantoi -
usein mukanaan oikeudenkäynnin aikana.
Se on J. D. Salingerin Sieppari ruispellossa.
Hän ei koskaan kertonut,
miksi hän piti kirjan mainostamista hyvin tärkeänä.
Kirja oli hänen mielestään niin tärkeä,
että se oli hänen tekonsa peruste.
Arvaa mitä.
ETSIVÄ
Kaikki muut rikostutkijat lukivat sen. Minä en lukenut.
En vain uskonut selitystä.
Myönnän ensimmäistä kertaa julkisesti, etten lukenut kirjaa.
Hän yrittää muuttaa nimensä Holden Caulfieldiksi.
Hän yrittää muuttua kirjan hahmoksi.
Ei ole yleensä järkevää syytä,
miksi joku ajattelee muuttuvansa toiseksi ihmiseksi.
Se kuitenkin kertoo, ettei hän halua olla oma itsensä.
Tänään kaksi Chapmanin psykiatria -
vaati hänelle lisähoitoa.
Yksi psykiatri sanoi, että hän on hullu,
ja toinen sanoi, ettei hän ole.
Sitten kolmas psykiatri sanoi hänen olevan,
ja neljäs sanoi, ettei hän ole.
Tiedän vain, että puhuin työelämässä monien psykiatrien kanssa,
ja useimmat heistä ovat itsekin hulluja.
Mark David Chapman sai tänään elinkautisen tuomion -
John Lennonin murhasta. - ...Chapman -
tuomittiin 20 vuodeksi John Lennonin murhasta.
Hän on rikosvastuussa -
suunnitellusta murhasta.
Puolustus ei puuttunut faktoihin vaan tuomiolauselmaan.
Se oli tarkasti suunniteltua,
toteutettua ja tahallista, mutta hän oli ymmärrystä vailla.
Olet Marks, eikö niin?
Jonathan ja minä tiesimme siinä vaiheessa, että hän viettäisi -
vankilassa loppuelämänsä -
eikä saisi siellä psykiatrista hoitoa.
Se ei tuntunut oikealta ratkaisulta.
Yoko on yhä Dakota-talossa heidän poikansa Seanin kanssa -
ja yrittää käsitellä tapahtunutta.
Olen pahoillani vain siitä, että Johnin oli kuoltava -
sillä tavalla kuin hän kuoli.
Jotkut sanovat, että jos John ei olisi ollut Amerikassa -
vaan esimerkiksi Isossa-Britanniassa, häntä ei olisi ammuttu kuoliaaksi.
Meidän olisi ehkä pitänyt olla varovaisempia.
Johnin kuoltua -
olimme kaikki hyvin järkyttyneitä.
Olimme turtuneita.
LENNONIN VALOKUVAAJA
Yoko oli silloin suuri tuki ja turva.
Johnin kuolema ei johtunut itsemurhasta,
huumeista eikä sydänkohtauksesta.
John tapettiin,
ja oli hyvin tärkeää, että ilmaisin sen maailmalle.
John ja minä yritimme aina vaalia maailmanrauhaa.
On hyvin ironista, että John, joka rakasti rauhaa hyvin paljon,
kuoli väkivaltaisesti.
Muistan Yokon sanoneen, että kun lipunkantaja kaatuu,
jonkun on nostettava lippu ja jatkettava.
Yoko keksi lopulta keinon ammentaa Johnin kuolemasta hyvää voimaa.
Kun hän julkaisi kuvan Johnin verisistä silmälaseista -
levyn kannessa,
monet kauhistelivat hänen tekoaan.
Hän soitti minulle sinä aamuna ja pyysi apua kuvan ottamiseen.
Menin Dakota-taloon ja asensin valaistusta.
Hän halusi asettaa silmälasit ikkunalaudalle vesilasin kera.
Ikkunasta näkyi Central Park.
Kuvan ottaminen tuntui hänen tehtävältään, joten tartuin toiseen kameraani -
ja otin hänestä kuvan.
Kun katsoo kuvaa silmälaseista,
aistii kauhun.
Se on vain murto-osa Yokon tuntemuksista,
koska hän oli siellä.
Hän näki sen tapahtuvan.
Jos silmälasien näkeminen kuvassa tuntuu pahalta,
voi aistia edes hieman, miltä Yokosta tuntuu.
Silmälasit, joita hän käytti elämänsä viimeisinä hetkinä,
olivat kannanotto asevalvonnan puolesta.
TARVITSEMME ASEVALVONTAA
MUISTAKAA JOHN
On tehtävä jotain aseille,
asevalvonnalle ja niiden kansalaisten ajattelulle,
jotka kantavat aseita.
Se on hirveää.
Jos Chapmanilla olisi ollut veitsi aseen sijasta, Lennon voisi olla elossa.
Aseet ovat tappavia. Tehtyä ei saa tekemättömäksi.
Toimintaan johtava päätös...
ASEVALVONTA EI TAPA
...voi olla melko äkkipikainen.
Niin näytti käyneen Chapmanin kohdalla.
LOPPU KÄSIASEILLE.
Chapman on viettänyt lähes kymmenen vuotta eristyssellissä,
kun hän suostuu haastatteluun vankilassa.
Häntä haastattelee puheohjelman juontaja Larry King.
Musiikki kuoli päivälleen 12 vuotta sitten,
kun Mark David Chapman ampui ja tappoi entisen Beatlen, John Lennonin.
Amerikkalainen yleisö kuulee ensimmäistä kertaa suorassa lähetyksessä -
John Lennonin tappajaa.
Mark David Chapman on mukana Attican vankilasta käsin -
John Lennonin kuoleman 12. muistopäivänä.
Mark, miksi kerrot tarinan nyt?
Olen nyt kunnossa.
Olen voinut hyvin vuosia.
JOHN LENNONIN MURHAAJA
Oloni on hyvä.
Halusin ilmaista asioita, joita olen tuntenut mielessäni.
Haluan kertoa tekoni syyn.
Olin silloin hukassa.
En tiennyt, kuka olen, mutta tunnen itseni nyt.
Kadut varmasti tekoasi joka päivä.
Niin kadun. Pyydän anteeksi tekoani.
Ymmärrän nyt, että tapoin miehen oikeasti.
Hän oli silloin minulle kuin levyn kansi.
Hän ei tuntunut todelliselta, vaikka olimme jo tavanneet,
kun hän antoi päivällä nimikirjoituksen levyyni oikein hyväntahtoisesti.
Hän ei muuten ollut tärkeilijä. Hän oli hyvin kärsivällinen.
Minä vain näin hänet -
pinnallisena julkisuuden henkilönä... - Selvä.
...ja tunteettomana. - Miten toivuit -
skitsofreniasta, jota uskot sairastaneesi?
En lääkkeiden enkä lääkäreiden avulla vaan Jumalan.
Mark David Chapman oli mielestään luuseri.
Hän halusi tulla tärkeäksi.
Hän ei kestänyt merkityksettömyyden tunnetta.
Hän pyrki vuosien ajan olemaan tärkeä.
Hänen tilansa kuitenkin heikentyi.
Uskon, että kärsin silloin skitsofreniasta.
Kukaan ei voi kiistää sitä.
Otan vastuun teostani, mutta Mark David Chapman hyökkäsi -
kuvittelemaansa teeskentelyä vastaan.
Hän suuttui ja halusi tulla joksikin, mitä hän ei ollut.
Hän halusi olla tärkeä.
Chapman sanoo muuttuneensa.
Hän on uudestisyntynyt kristitty ja pahoillaan teostaan.
Nyt, ensimmäistä kertaa lähes 20 vankilavuoden jälkeen...
3.10.2000
...Chapman pyytää vapautusta ehdonalaislautakunnalta.
Yoko Ono kirjoittaa lautakunnalle,
että jos Chapman vapautetaan, hän ja Johnin pojat Sean ja Julian -
eivät tunne olevansa turvassa enää koskaan.
Pitäisikö Chapmanin saada anteeksi?
Tiedän, että paavi meni vankilaan.
Hän kävi vankilassa ja antoi anteeksi henkilölle,
joka oli yrittänyt murhata hänet, tai jotain sellaista.
En kuitenkaan ole paavi,
ja minun on hyvin vaikeaa antaa tapahtunut anteeksi.
Tämä on Chapmanin kolmas ehdonalaiskuuleminen.
Hän on nyt 49-vuotias...
5.10.2004
...ja on viettänyt Attican vankilassa lähes 24 vuotta.
Chapman on voinut hakea ehdonalaiseen vuodesta 2000,
ja se on evätty häneltä aina.
On hirveää, että joku, joka tappoi Beatlesin jäsenen,
voi mahdollisesti päästä pois vankilasta.
Käyn yhä hänen luonaan.
Monet eivät tajua rangaistuksen ankaruutta.
Hän elää vankilassa eristyksissä.
Hän ei voi käydä jumalanpalveluksissa, koska pelkää -
muiden vankien väkivaltaa.
Muissa olosuhteissa -
häntä olisi pidetty psyykkisesti sairaana.
Kun hän kertoi sisäisestä kamppailusta ja pakon tunteesta,
sanoimme sitä psykoosiksi.
Jos uhri ei olisi ollut julkisuuden henkilö,
en usko, että hän olisi nyt vankilassa, mutta hän ampui väärän miehen.
Olen vakuuttunut, ettei hän ole enää vaarallinen.
Mies, joka yritti tappaa presidentti Reaganin,
pääsi vapaaksi, ja hänet todettiin psyykkisesti sairaaksi.
John Hinckley Jr todettiin syyntakeettomaksi -
presidentti Reaganin ampumiseen.
John Hinckley Jr vapautetaan -
kolmenkymmenenviiden vuoden jälkeen. Hän lähtee asumaan äitinsä luo.
Hoito psykiatrisessa sairaalassa onnistui,
eikä häntä pidetä enää vaarana yhteiskunnalle.
Pyydän nyt New Yorkin osavaltion ehdonalaislautakuntaa -
kieltämään Mark Chapmanin vapauttamisen.
ÄLKÄÄ PETTÄKÖ MEITÄ
Mark Chapman on sillä välin vankilassa,
jossa pääsy psykiatriseen hoitoon on rajoitettua.
Yritän suhtautua kaikkiin asiakkaisiini myötätuntoisesti.
Se on kuitenkin joskus -
vaikeampaa kuin yleensä.
Tunsin myötätuntoa häntä kohtaan.
Kuka osaisi selittää, miksi joku sekoaa?
En usko hänen halunneen sitä. Jos hän olisi voinut valita,
en usko, että hän olisi valinnut sitä, mutta hän oli sellainen.
Tunsin häntä kohtaan myötätuntoa sen takia.
John Lennon kuoli yli 40 vuotta sitten,
mutta sanat hänen viimeisestä haastattelustaan koskettavat yhä.
VIIMEINEN HAASTATTELU 8.12.1980
Tuntui siltä, että maailmankaikkeuden ydinteema -
ja kaikki vaivan arvoinen -
kiteytyi rakkauteen.
Oli vaikeaa -
rakastaa, saada rakkautta ja ilmaista sitä.
Rakkaudessa on jotain suurenmoista.
Haluan antaa mahdollisimman paljon rakkautta.
Kaipaan häntä yhä. Erityisesti nyt, koska maailman tila -
ei ole kovin hyvä ja kaikki näyttävät kärsivän.
Jos hän olisi täällä, kaikki olisi -
erilaista.
Kun mietit isääsi nyt,
mitkä ovat ihanimpia muistojasi?
Minkä ajattelet -
kuvaavan suhdetta isääsi parhaiten?
Kuvat minusta ja isästäni. Istuin aina hänen sylissään.
Me vain olimme yhdessä.
Se oli sellaista. Olimme aina yhdessä.
Tiesin, että hän on isäni ja läsnä,
ja tiesin rakastavani häntä.
Mikä on mielestäsi isäsi suurin ansio?
Hänen musiikkinsa vaikutti kaikkiin,
lähes koko maailmaan.
On ihmeellistä, millainen vaikutus musiikilla on ihmisiin.
Entä omalla kohdallasi?
Hän oli isäni.
Tekstitys: Liisa Sippola